ΔΗΜΟΣ ΛΑΜΙΕΩΝ  
ΔΗΜΟΤΙΚΗ ΚΟΙΝΩΦΕΛΗΣ ΕΠΙΧΕΙΡΗΣΗ ΔΗΜΟΥ ΛΑΜΙΕΩΝ

**ΕΙΚΑΣΤΙΚΑ ΕΡΓΑΣΤΗΡΙΑ ΔΗΜΟΥ ΛΑΜΙΕΩΝ  
MUNICIPAL ART WORKSHOPS OF LAMIA**   
Έτος Ίδρυσης: 1999   
Αριστοτέλους 1, Πλατεία Λαού, Λαμία Πληροφορίες: 22310 66066   
 Λαμία, 7 Σεπτεμβρίου 2016

**Αρχίζουν αύριο οι εγγραφές στα Εικαστικά Εργαστήρια του Δήμου Λαμιέων**

**Νέα δημιουργική χρονιά για μικρούς και μεγάλους στα Εικαστικά Εργαστήρια**

**του Δήμου Λαμιέων**

**Οι εγγραφές αρχίζουν την Πέμπτη 8 Σεπτεμβρίου και θα πραγματοποιούνται από Δευτέρα έως Παρασκευή από 5.00 μ.μ. έως 9.00 μ.μ.**

Τα Εικαστικά Εργαστήρια του Δήμου Λαμιέων ξεκινούν τη νέα τους χρονιά 2016-2017 ανανεωμένα και στελεχωμένα με καλλιτεχνικά άρτιο και ικανό σε αριθμό προσωπικό. Δημιουργούνται νέα τμήματα, εφαρμόζονται νέες τεχνικές και πολλά άλλα που θα γεμίσουν δημιουργικά τον χρόνο και θα προωθήσουν την αισθητική καλλιέργεια και τις καλλιτεχνικές δεξιότητες, μικρών και μεγάλων.

Τα παρεχόμενα μαθήματα απευθύνονται σε όλες τις ηλικίες:

* Τμήματα **Παιδικά**: Ζωγραφική, Κατασκευές, Θέατρο Σκιών, Παπιέ Μασέ (Papier Mache), Πολυμερικός πηλός.
* Τμήματα **Ενηλίκων**: Ζωγραφική, Χαρακτική, Φωτογραφία, Αγιογραφία, Κόσμημα, Ξυλογλυπτική, Παπιέ Μασέ (Papier Mache), Προετοιμασία για την Ανωτάτη Σχολή Καλών Τεχνών, Κατασκευές, Ντεκουπάζ, Ψηφιδωτό, Ιστορία της Τέχνης.
* Τμήματα **Εφήβων**: Κόμικς, Ζωγραφική Εφήβων.

**Έναρξη μαθημάτων: Δευτέρα 26 Σεπτεμβρίου 2016**

Εγγραφές: Δευτέρα – Παρασκευή από 5.00 μ.μ έως 9.00 μ.μ.

Πληροφορίες στο τηλέφωνο 22310 66066

**Σας περιμένουμε με χαρά!**

Από τα Εικαστικά Εργαστήρια του Δήμου Λαμιέων